* Βάσει της μεθοδολογίας CEPEJ, η συγκεκριμένη κατηγορία περιλαμβάνει όλες τις αστικές και εμπορικές υποθέσεις αμφισβητούμενης και εκούσιας δικαιοδοσίας, τις υποθέσεις κτηματολογίου και εμπορικού μητρώου εκούσιας δικαιοδοσίας, άλλες υποθέσεις μητρώων, άλλες υποθέσεις εκούσιας δικαιοδοσίας, υποθέσεις διοικητικού δικαίου και άλλες μη ποινικές υποθέσεις. Οι συγκρίσεις θα πρέπει να πραγματοποιούνται με προσοχή, καθώς ορισμένα κράτη μέλη έχουν αναφέρει αλλαγές στη μεθοδολογία συλλογής ή κατηγοριοποίησης των δεδομένων (CZ, EE, HR, IT, CY, LV, HU, RO, SI, FI), Η CZ και η SK αναφέρουν ότι δεν είναι εφικτό να προσδιοριστεί ο αριθμός των εκκρεμών υποθέσεων σε πρώτο βαθμό, καθώς οι υποθέσεις θεωρούνται εκκρεμείς για όσο διάστημα μπορεί να κινηθεί οποιαδήποτε διαδικασία σχετικά με αυτές. PT: Δεν υπάρχουν διαθέσιμα στοιχεία λόγω τεχνικών περιορισμών.

* Οι κατ’ αντιδικία αστικές και εμπορικές υποθέσεις αφορούν διαφορές μεταξύ μερών, π.χ. διαφορές οι οποίες προκύπτουν από συμβάσεις, σύμφωνα με τη μεθοδολογία της CEPEJ. Εν αντιθέσει, οι μη κατ’ αντιδικία αστικές (και εμπορικές) υποθέσεις αφορούν μη αμφισβητούμενες διαδικασίες, π.χ. μη αμφισβητούμενες διαταγές πληρωμής. Οι εμπορικές υποθέσεις εκδικάζονται από ειδικά εμπορικά δικαστήρια (εμποροδικεία) σε ορισμένες χώρες, ενώ σε άλλες από τακτικά (αστικά) δικαστήρια. ES: Αναφέρθηκε ότι οι διαφορές οφείλονται στη θέσπιση δικαστικών τελών για τα φυσικά πρόσωπα έως τον Μάρτιο του 2014 και στην εξαίρεση των διαταγών πληρωμής. EL: Το 2014 θεσπίστηκαν μεθοδολογικές αλλαγές. IT: Το 2013 θεσπίστηκε διαφορετική ταξινόμηση των αστικών υποθέσεων και, ως εκ τούτου, η σύγκριση μεταξύ διαφορετικών ετών μπορεί να οδηγήσει σε εσφαλμένα συμπεράσματα.

* Βάσει της μεθοδολογίας CEPEJ, η συγκεκριμένη κατηγορία περιλαμβάνει όλες τις αστικές και εμπορικές υποθέσεις αμφισβητούμενης και εκούσιας δικαιοδοσίας, τις υποθέσεις κτηματολογίου και εμπορικού μητρώου εκούσιας δικαιοδοσίας, άλλες υποθέσεις μητρώων, άλλες υποθέσεις εκούσιας δικαιοδοσίας, υποθέσεις διοικητικού δικαίου και άλλες μη ποινικές υποθέσεις. IT: Το 2013 θεσπίστηκε διαφορετική ταξινόμηση των αστικών υποθέσεων και, ως εκ τούτου, η σύγκριση διαφορετικών ετών μπορεί να οδηγήσει σε εσφαλμένα συμπεράσματα. DK: Αναφέρθηκε ότι τα δικαστήρια όλων των βαθμών δικαιοδοσίας ανέλαβαν λιγότερες υποθέσεις λόγω της βελτίωσης του επιχειρηματικού περιβάλλοντος.

* Οι συγκρίσεις θα πρέπει να πραγματοποιούνται με προσοχή, καθώς ορισμένα κράτη μέλη έχουν αναφέρει αλλαγές στη μεθοδολογία συλλογής ή κατηγοριοποίησης των δεδομένων (CZ, EE, EL, IT, CY, LV, HU, RO, SI, FI) ή έχουν προειδοποιήσει σχετικά με την πληρότητα των δεδομένων, καθώς αυτά ενδέχεται να μην καλύπτουν όλα τα ομόσπονδα κράτη ή όλα τα δικαστήρια (DE, LU). Οι αλλαγές στις εισαχθείσες υποθέσεις φέρεται να επεξηγούν τις μεταβολές των στοιχείων στις χώρες DK, EL και ES. Η CZ και η SK αναφέρουν ότι δεν είναι εφικτό να προσδιοριστεί ο αριθμός των εκκρεμών υποθέσεων σε πρώτο βαθμό, καθώς οι υποθέσεις θεωρούνται εκκρεμείς για όσο διάστημα μπορεί να κινηθεί οποιαδήποτε διαδικασία σχετικά με αυτές. PT: Δεν υπάρχουν διαθέσιμα στοιχεία για το 2014 λόγω τεχνικών περιορισμών.

* Οι συγκρίσεις θα πρέπει να πραγματοποιούνται με προσοχή, καθώς ορισμένα κράτη μέλη έχουν αναφέρει αλλαγές στη μεθοδολογία συλλογής ή κατηγοριοποίησης των δεδομένων (CZ, EE, IT, CY, LV, HU, RO, SI, FI). Η CZ και η SK αναφέρουν ότι δεν είναι εφικτό να προσδιοριστεί ο αριθμός των εκκρεμών υποθέσεων σε πρώτο βαθμό, καθώς οι υποθέσεις θεωρούνται εκκρεμείς για όσο διάστημα μπορεί να κινηθεί οποιαδήποτε διαδικασία σχετικά με αυτές. ES: Οι αλλαγές στις εισαχθείσες υποθέσεις φέρεται να επεξηγούν τις μεταβολές των στοιχείων. PT: Δεν υπάρχουν διαθέσιμα στοιχεία λόγω τεχνικών περιορισμών.

* Οι συγκρίσεις πρέπει να πραγματοποιούνται με προσοχή, καθώς ορισμένα κράτη μέλη έχουν αναφέρει αλλαγές στη μεθοδολογία συλλογής ή κατηγοριοποίησης των δεδομένων (CZ, EE, EL, IT, CY, LV, HU, SI, FI) ή έχουν προειδοποιήσει σχετικά με την πληρότητα των δεδομένων, καθώς αυτά ενδέχεται να μην καλύπτουν όλα τα ομόσπονδα κράτη ή όλα τα δικαστήρια (DE, LU). NL: Πριν από το 2014, παρεχόταν ένας υπολογισμένος χρόνος εκδίκασης, ο οποίος δεν υπολογίζεται από τη μεθοδολογία CEPEJ. LU: Αναφέρθηκε ότι οι διαφορές οφείλονται στην εφαρμογή νέων στατιστικών μεθόδων. IE: Αναφέρθηκε ότι τα χαμηλά αποτελέσματα οφείλονται σε ιστορικές πρακτικές στην καταγραφή εκκρεμών αστικών υποθέσεων. PT: Δεν υπάρχουν διαθέσιμα στοιχεία για το 2014 λόγω τεχνικών περιορισμών.

* Οι συγκρίσεις θα πρέπει να πραγματοποιούνται με προσοχή, καθώς ορισμένα κράτη μέλη έχουν αναφέρει αλλαγές στη μεθοδολογία συλλογής ή κατηγοριοποίησης των δεδομένων (CZ, EE, IT, CY, LV, HU, SI, FI). Οι αλλαγές στις εισαχθείσες υποθέσεις φέρεται να επεξηγούν τις μεταβολές των στοιχείων στις χώρες LT και SK. LV: εσωτερικοί και εξωτερικοί παράγοντες, όπως οι νέες διαδικασίες αφερεγγυότητας, φέρεται να έχουν επηρεάσει τις μεταβολές των στοιχείων. PT: Δεν υπάρχουν διαθέσιμα στοιχεία λόγω τεχνικών περιορισμών.

* Οι κατ’ αντιδικία αστικές και εμπορικές υποθέσεις αφορούν διαφορές μεταξύ μερών, π.χ. διαφορές οι οποίες προκύπτουν από συμβάσεις, σύμφωνα με τη μεθοδολογία της CEPEJ. Εν αντιθέσει, οι μη κατ’ αντιδικία αστικές (και εμπορικές) υποθέσεις αφορούν μη αμφισβητούμενες διαδικασίες, π.χ. μη αμφισβητούμενες διαταγές πληρωμής. Οι εμπορικές υποθέσεις εκδικάζονται από ειδικά εμπορικά δικαστήρια (εμποροδικεία) σε ορισμένες χώρες, ενώ σε άλλες από τακτικά (αστικά) δικαστήρια. Οι συγκρίσεις θα πρέπει να πραγματοποιούνται με προσοχή, καθώς ορισμένα κράτη μέλη έχουν αναφέρει αλλαγές στη μεθοδολογία συλλογής ή κατηγοριοποίησης των δεδομένων (CZ, EE, EL, ES, HR, IT, CY, LV, LU, HU, RO, SI, FI) ή έχουν προειδοποιήσει σχετικά με την πληρότητα των δεδομένων, καθώς αυτά ενδέχεται να μην καλύπτουν όλα τα ομόσπονδα κράτη ή όλα τα δικαστήρια (DE, LU). Η CZ και η SK αναφέρουν ότι δεν είναι εφικτό να προσδιοριστεί ο αριθμός των εκκρεμών υποθέσεων σε πρώτο βαθμό, καθώς οι υποθέσεις θεωρούνται εκκρεμείς για όσο διάστημα μπορεί να κινηθεί οποιαδήποτε διαδικασία σχετικά με αυτές. Πριν από το 2014, οι NL παρείχαν έναν υπολογισμένο χρόνο εκδίκασης, ο οποίος δεν υπολογίζεται από τη μεθοδολογία CEPEJ. PT: Δεν υπάρχουν διαθέσιμα στοιχεία για το 2014 λόγω τεχνικών περιορισμών.

Στην παρούσα ενότητα παρουσιάζονται αναλυτικότερες πληροφορίες σχετικά με τον χρόνο που χρειάζονται τα δικαστήρια για την επίλυση διαφορών σε συγκεκριμένους τομείς του δικαίου, συμπληρώνοντας τα γενικά στοιχεία σχετικά με την αποτελεσματικότητα των συστημάτων απονομής δικαιοσύνης. Οι τομείς επιλέγονται με κριτήριο τη σημασία τους για την ενιαία αγορά, την οικονομία και το γενικότερο επιχειρηματικό περιβάλλον. Τα στοιχεία σχετικά με τη μέση διάρκεια των διαδικασιών στους συγκεκριμένους τομείς επιτρέπουν την καλύτερη κατανόηση του τρόπου λειτουργίας ενός εθνικού δικαστικού συστήματος. Ο πίνακας αποτελεσμάτων του 2016 αξιοποιεί τις προηγούμενες συλλογές δεδομένων και εξετάζει τους τομείς της αφερεγγυότητας, της νομοθεσίας περί ανταγωνισμού, της νομοθεσίας για την προστασία των καταναλωτών, των δικαιωμάτων διανοητικής ιδιοκτησίας, της νομοθεσίας περί ηλεκτρονικών επικοινωνιών και των δημόσιων συμβάσεων.

Η προσεκτικότερη εξέταση της λειτουργίας των δικαστηρίων, όταν εφαρμόζουν το δίκαιο της ΕΕν σε συγκεκριμένους τομείς, έχει ιδιαίτερη σημασία. Το δίκαιο της ΕΕν αποτελεί την κοινή βάση των νομικών συστημάτων των κρατών μελών και, ως εκ τούτου, οι ένδικες διαφορές που βασίζονται στο δίκαιο της ΕΕν προσφέρονται ιδιαίτερα για την άντληση συγκρίσιμων δεδομένων. Όταν εφαρμόζουν το δίκαιο της ΕΕν, τα εθνικά δικαστήρια ενεργούν ως δικαστήρια της Ένωσης και διασφαλίζουν την αποτελεσματική επιβολή των δικαιωμάτων και των υποχρεώσεων που προβλέπονται από το δίκαιο της ΕΕν. Η εστίαση σε συγκεκριμένους τομείς του δικαίου της ΕΕν διαφωτίζει όσον αφορά την αποτελεσματικότητα της επιβολής του δικαίου της ΕΕν. Οι μεγάλες καθυστερήσεις στις δικαστικές διαδικασίες ενδέχεται να έχουν αρνητικές συνέπειες στην επιβολή των δικαιωμάτων που απορρέουν από το σχετικό δίκαιο της ΕΕν, π.χ. όταν δεν υφίστανται πλέον κατάλληλες διαδικασίες προσφυγής ή όταν δεν είναι εφικτή η αποκατάσταση σημαντικών οικονομικών ζημιών.

Διάγραμμα 13: Αφερεγγυότητα: Αναγκαίος χρόνος για την εκδίκαση υποθέσεων αφερεγγυότητας* (σε έτη) (πηγή: Παγκόσμια Τράπεζα: Doing Business)

* Αναγκαίος χρόνος για την ανάκτηση της πίστωσης από τους πιστωτές. Το χρονικό διάστημα εκτείνεται από την αθέτηση των υποχρεώσεων της επιχείρησης έως την πληρωμή μέρους ή όλων των χρημάτων που οφείλει στην τράπεζα. Λαμβάνονται υπόψη δυνητικές τακτικές καθυστερήσεων από τους διαδίκους, όπως άσκηση παρελκυστικών προσφυγών ή υποβολή αιτημάτων παράτασης. Τα δεδομένα προέρχονται από τις απαντήσεις τοπικών επαγγελματιών στον τομέα της αφερεγγυότητας σε σχετικό ερωτηματολόγιο και επαληθεύτηκαν μέσω μελέτης νόμων και κανονισμών καθώς και δημόσιων πληροφοριών σχετικών με τα συστήματα αφερεγγυότητας. Τα δεδομένα συλλέγονται τον Ιούνιο κάθε έτους.

Διάγραμμα 14: Ανταγωνισμός: Μέση διάρκεια εκδίκασης υποθέσεων δικαστικού ελέγχου αποφάσεων των εθνικών αρχών ανταγωνισμού κατ’ εφαρμογή των άρθρων 101 και 102 της ΣΛΕΕ* (σε πρώτο βαθμό/σε ημέρες) (πηγή: Ευρωπαϊκή Επιτροπή με το Ευρωπαϊκό Δίκτυο Ανταγωνισμού)

Μία από τις βασικές πτυχές ενός ελκυστικού επιχειρηματικού περιβάλλοντος είναι η ορθή εφαρμογή της νομοθεσίας περί ανταγωνισμού. Είναι κρίσιμη καθώς διασφαλίζει τον ανταγωνισμό των επιχειρήσεων με ισότιμους όρους. Ο δικαστικός έλεγχος των αποφάσεων των εθνικών αρχών ανταγωνισμού σε πρώτο βαθμό φαίνεται να διαρκεί περισσότερο σε σύγκριση με τον χρόνο εκδίκασης διοικητικών υποθέσεων (διάγραμμα 6) ή γενικά αστικών, εμπορικών διοικητικών και άλλων υποθέσεων (διάγραμμα 4). Το πιθανότερο είναι ότι τα αποτελέσματα αυτά υποδηλώνουν την πολυπλοκότητα και την οικονομική σπουδαιότητα των υποθέσεων στις οποίες εφαρμόζεται η νομοθεσία περί ανταγωνισμού της ΕΕ.

* Δεν εντοπίστηκαν τη συγκεκριμένη περίοδο υποθέσεις στις χώρες BG, EE, CY, MT. IE: Το σενάριο που καθορίστηκε για την άντληση των δεδομένων στο παρόν διάγραμμα δεν εφαρμόζεται (η εθνική αρχή ανταγωνισμού δεν έχει εξουσία λήψης αποφάσεων κατ’ εφαρμογή των άρθρων 101 και 102 της ΣΛΕΕ). AT: Το σενάριο δεν εφαρμόζεται άμεσα· τα στοιχεία περιλαμβάνουν όλες τις υποθέσεις που έκρινε το αρμόδιο για τις συμπράξεις δικαστήριο οι οποίες αφορούσαν παράβαση των άρθρων 101 και 102 της ΣΛΕΕ. Ο χρόνος που απαιτείται για τον δικαστικό έλεγχο υπολογίστηκε βάσει της διάρκειας εκδίκασης των υποθέσεων, όταν η δικαστική απόφαση εκδόθηκε στο έτος αναφοράς. Τα κράτη μέλη παρουσιάζονται βάσει της σταθμισμένης μέσης διάρκειας της δικαστικής διαδικασίας κατά τα τρία αυτά έτη. Ο αριθμός των σχετικών υποθέσεων ανά κράτος μέλος διαφέρει, αλλά σε πολλές περιπτώσεις ο αριθμός αυτός είναι χαμηλός (κάτω των τριών ανά έτος). Αυτό σημαίνει ότι η μέση διάρκεια μπορεί να εξαρτάται από τη διάρκεια μιας εξαιρετικά μακράς ή βραχείας υπόθεσης με αποτέλεσμα μεγάλες διακυμάνσεις από έτος σε έτος (π.χ. BE, DE, PL, UK). Μερικές από τις υποθέσεις με τη μεγαλύτερη διάρκεια περιλάμβαναν την υποβολή αίτησης για την έκδοση προδικαστικής απόφασης στο Δικαστήριο της Ευρωπαϊκής Ένωσης (π.χ. CZ).

Διάγραμμα 15: Ηλεκτρονικές επικοινωνίες: Μέση διάρκεια εκδίκασης υποθέσεων δικαστικού ελέγχου αποφάσεων των εθνικών κανονιστικών αρχών κατ’ εφαρμογή του δικαίου της ΕΕν για τις ηλεκτρονικές επικοινωνίες* (σε πρώτο βαθμό/σε ημέρες) (πηγή: Ευρωπαϊκή Επιτροπή με την επιτροπή επικοινωνιών)

Σκοπός της νομοθεσίας για τις ηλεκτρονικές επικοινωνίες είναι να καταστήσει τις σχετικές αγορές περισσότερο ανταγωνιστικές και να παραγάγει επενδύσεις, καινοτομία και ανάπτυξη. Η αποτελεσματική επιβολή της συγκεκριμένης νομοθεσίας είναι επίσης κρίσιμη για την επίτευξη των στόχων που αφορούν χαμηλότερες τιμές για τους πολίτες, υπηρεσίες καλύτερης ποιότητας και αυξημένη διαφάνεια. Γενικά, η μέση διάρκεια εκδίκασης υποθέσεων δικαστικού ελέγχου στον τομέα της νομοθεσίας περί ηλεκτρονικών επικοινωνιών σε πρώτο βαθμό φαίνεται να είναι μεγαλύτερη από τη μέση διάρκεια εκδίκασης αστικών, εμπορικών, διοικητικών και άλλων υποθέσεων (διάγραμμα 4). Η σύγκριση με τις υποθέσεις στον τομέα της νομοθεσίας περί ανταγωνισμού (διάγραμμα 14) και της νομοθεσίας για την προστασία των καταναλωτών (διάγραμμα 17) αναδεικνύει μεγαλύτερες αποκλίσεις της μέσης διάρκειας στην ομάδα των υποθέσεων που αφορούν τον τομέα των ηλεκτρονικών επικοινωνιών. Κατά πάσα πιθανότητα, αυτό οφείλεται στο ευρύ φάσμα των υποθέσεων που εμπίπτουν στη συγκεκριμένη κατηγορία, οι οποίες καλύπτουν από εκτενείς ελέγχους «αναλύσεων αγοράς» έως ζητήματα επικεντρωμένα στους καταναλωτές.

* Δεν εντοπίστηκαν υποθέσεις για τη συγκεκριμένη περίοδο στο LU και στη LV, δεν εντοπίστηκαν υποθέσεις στη FI για το 2013 και δεν εντοπίστηκαν υποθέσεις στην IE και στη MT για το 2014. Ο αριθμός των σχετικών υποθέσεων δικαστικού ελέγχου διαφέρει ανά κράτος μέλος. Σε ορισμένους βαθμούς δικαιοδοσίας, ο περιορισμένος αριθμός των σχετικών υποθέσεων (BE, EE, IE, CY, LT, UK) σημαίνει ότι υποθέσεις με πολύ μεγάλη διάρκεια μπορεί να επηρεάσουν αισθητά τον μέσο όρο. AT: Το 2013 καταγράφηκε ασυνήθιστα υψηλός αριθμός πολύπλοκων υποθέσεων ανάλυσης αγοράς προς κρίση από το αρμόδιο δικαστήριο. DK: Για τις προσφυγές σε πρώτο βαθμό αρμόδιο είναι ένα οιονεί δικαστικό όργανο. Στις χώρες ES, AT, PL τα αρμόδια δικαστήρια διαφέρουν ανάλογα με το αντικείμενο της υπόθεσης.

Διάγραμμα 16: Κοινοτικό εμπορικό σήμα: Μέση διάρκεια υποθέσεων προσβολής κοινοτικού εμπορικού σήματος* (σε πρώτο βαθμό/σε ημέρες) (πηγή: Ευρωπαϊκή Επιτροπή με το Ευρωπαϊκό Παρατηρητήριο για την Παραβίαση των Δικαιωμάτων Διανοητικής Ιδιοκτησίας)

Τα δικαιώματα διανοητικής ιδιοκτησίας είναι σημαντικά για την τόνωση των επενδύσεων στην καινοτομία. Χωρίς αποτελεσματικά μέσα επιβολής των δικαιωμάτων διανοητικής ιδιοκτησίας, η καινοτομία και η δημιουργικότητα αποθαρρύνονται και οι επενδύσεις μειώνονται. Έτσι, στο διάγραμμα 16 παρουσιάζονται στοιχεία για τον χρόνο που χρειάζονται τα εθνικά δικαστήρια για να κρίνουν υποθέσεις που αφορούν προσβολή του συνηθέστερου τίτλου διανοητικής ιδιοκτησίας στην ΕΕ, του κοινοτικού εμπορικού σήματος. Η νομοθεσία της ΕΕν για το κοινοτικό εμπορικό σήμα αποδίδει σημαντικό ρόλο στα εθνικά δικαστήρια, τα οποία ενεργούν ως δικαστήρια της Ένωσης και εκδίδουν αποφάσεις που επηρεάζουν την επικράτεια της ενιαίας αγοράς. Τα στοιχεία δείχνουν ότι υπάρχουν διαφορές στη μέση διάρκεια των συγκεκριμένων υποθέσεων μεταξύ διαφορετικών κρατών μελών, γεγονός που μπορεί να έχει αντίκτυπο στους δικαιούχους κοινοτικού εμπορικού σήματος που αναζητούν δικαστική προστασία σε υποθέσεις εικαζόμενων προσβολών.

* HR: * Δεν εντοπίστηκαν υποθέσεις στη συγκεκριμένη περίοδο. Δεν εντοπίστηκαν υποθέσεις στο LU και στην IE το 2012, στη LT το 2013, και στην EE και στη FI το 2014. Η μέση διάρκεια των υποθέσεων υπολογίστηκε βάσει στατιστικών δεδομένων, εφόσον ήταν διαθέσιμα, ή βάσει δείγματος υποθέσεων. Τα κράτη μέλη παρουσιάζονται βάσει της σταθμισμένης μέσης διάρκειας της δικαστικής διαδικασίας κατά τα τρία αυτά έτη. DK: Τα στοιχεία για τα έτη 2012 και 2013 περιλαμβάνουν όλες τις υποθέσεις που αφορούν εμπορικά σήματα. EL: Τα στοιχεία για το 2014 είναι μέσος όρος υπολογισμένος βάσει στοιχείων από διαφορετικά δικαστήρια. Εκτιμήσεις δικαστηρίων χρησιμοποιήθηκαν για τα στοιχεία των χωρών DE, ES, PT, SE. Ο αριθμός των σχετικών υποθέσεων ανά κράτος μέλος ποικίλλει. Ο αριθμός των σχετικών υποθέσεων ήταν περιορισμένος (κάτω των πέντε) στη LT το 2012, στην EE και στη FI το 2012 και το 2013, στην IE και στο LU το 2013 και το 2014, στην HU το 2012 και το 2014. Αυτό σημαίνει ότι η μέση διάρκεια μπορεί να εξαρτάται από τη διάρκεια μιας εξαιρετικά μακράς ή βραχείας υπόθεσης με αποτέλεσμα μεγάλες διακυμάνσεις από έτος σε έτος.

Διάγραμμα 17: Προστασία των καταναλωτών: Μέση διάρκεια εκδίκασης υποθέσεων δικαστικού ελέγχου αποφάσεων των αρχών προστασίας των καταναλωτών κατ’ εφαρμογή του δικαίου της ΕΕ* (σε πρώτο βαθμό/σε ημέρες) (πηγή: Ευρωπαϊκή Επιτροπή με το δίκτυο συνεργασίας για την προστασία των καταναλωτών)

Η αποτελεσματική επιβολή της νομοθεσίας της ΕΕν για την προστασία των καταναλωτών διασφαλίζει ότι οι καταναλωτές ωφελούνται από τα δικαιώματά τους και ότι οι εταιρείες που παραβαίνουν τους κανόνες προστασίας των καταναλωτών δεν αποκομίζουν αθέμιτα πλεονεκτήματα. Οι αρχές προστασίας των καταναλωτών και τα δικαστήρια διαδραματίζουν βασικό ρόλο στην επιβολή της νομοθεσίας της ΕΕν για την προστασία των καταναλωτών. Το σενάριο που ακολουθεί αφορά κράτη μέλη στα οποία οι αρχές προστασίας των καταναλωτών εξουσιοδοτούνται να εκδίδουν αποφάσεις οι οποίες αναγνωρίζουν παραβάσεις της νομοθεσίας για την προστασία των καταναλωτών. Οι υποθέσεις των οποίων επιλαμβάνονται οι αρχές προστασίας των καταναλωτών αφορούν συχνά σημαντικά ζητήματα στον συγκεκριμένο τομέα. Η μεγάλη διάρκεια του δικαστικού ελέγχου μπορεί να παρατείνει την κρίση ενδεχόμενων παραβάσεων της νομοθεσίας για την προστασία των καταναλωτών, κάτι το οποίο μπορεί να επηρεάσει σοβαρά καταναλωτές και επιχειρήσεις.

* Το σενάριο δεν εφαρμόζεται στις χώρες BE, LU, AT, FI, SE, UK. Δεν υπήρξαν σχετικές υποθέσεις στις χώρες IE, CY, MT κατά το διάστημα για το οποίο υπήρχαν διαθέσιμα στοιχεία. DE: Οι διοικητικές αρχές είναι αρμόδιες να εκδίδουν αποφάσεις μόνο σε διασυνοριακές αποφάσεις και δεν υπήρξε καμία σχετική διασυνοριακή υπόθεση κατά τη συγκεκριμένη περίοδο. FR: Οι περιπτώσεις προσφυγών ήταν ελάχιστες και υπήρχαν διαθέσιμα στοιχεία μόνο για το 2013. ES: Τα στοιχεία δείχνουν τον μέσο όρο τεσσάρων αυτόνομων κοινοτήτων κάθε έτος, και ο μέσος όρος ενδέχεται να διαφέρει σε άλλες αυτόνομες κοινότητες. Ο αριθμός των υποθέσεων στις χώρες DK, EE, FR, HR, LT, NL, SI για την καλυπτόμενη περίοδο είναι χαμηλός, γεγονός που σημαίνει ότι μια υπόθεση με πολύ μακρά ή πολύ βραχεία διάρκεια μπορεί να επηρεάζει σημαντικά τον μέσο όρο και μπορεί να οδηγεί σε μεγαλύτερες διακυμάνσεις για κάθε έτος. Ορισμένα κράτη μέλη παρείχαν εκτίμηση (IT, PL, RO για το 2013). Γενικά, τα στοιχεία δεν καλύπτουν χρηματοοικονομικές υπηρεσίες και προϊόντα. Η μέση διάρκεια υπολογίζεται σε ημερολογιακές ημέρες, αρχής γενομένης από την ημέρα κατάθεσης αγωγής ή προσφυγής ενώπιον του δικαστηρίου και έως την ημέρα κατά την οποία το δικαστήριο εκδίδει την τελεσίδικη απόφαση.



Άλλοι ειδικοί τομείς